Eesti ja Bulgaaria mängu varjutab võimalik kihlveopettus (4)
Eesti Jalgpalli Liidu presidendi Aivar Pohlaku sõnul võis eilne Eesti ja Bulgaaria koondiste vaheline sõpruskohtumine olla kohtunike kaudu mõjutatud kihlveopettus.
"Kui oli lõppenud mäng Boliivia ja Läti vahel, kus anti kolm kahtlast penaltit, tekkis olukord naer läbi pisarate, kuna oli teada, et ka Eesti mängul lasub suur kahtlus," meenutas Pohlak Postimehele.
"Teavitasin UEFA-t, et nad võtaksid kohtumised kõrgendatud järelvalve alla," lisas Pohlak, kelle sõnul oli tõenäoliseim, et hakatakse mänge kohtunike läbi mõjutama.
Pohlaku sõnul võisid kohtunikud vilistada valenimede all. "Pärast mängu läks Eesti delegatsiooniga kaasas olnud Indrek Schwede kohtuniku nime küsima, kuid too keeldus ütlemast."
Juba täna hommikul kinnitas üks kõrge jalgpalliametnik eravestluses, et lähiajal seatakse sisse nõue, et ka neutraalsel väljakul peetavaid sõprusmänge peavad edaspidi vilistama FIFA litsentsi saanud kohtunikud, teatas Eesti väljaanne.
"Teame juba, et mänguga seotud ebatavaliselt kõrged panused olid nii Läti – Boliivia kui ka Eesti - Bulgaaria mängus seotud vaid kohtumise jooksul löödavate väravate üldarvuga, mis tähendab, et probleemsed persoonid olid vaid kohtunikud," lisas Pohlak.
Veel lisas vutiliidu president, et maine nimel ei hakata asja maha vaikima, vaid olukord lahendatakse rahvusvaheliselt ning laialt.
Täispikka Postimehe artiklit saab lugeda siit.